ก่อนหน้านี้ประจำเดือนไม่มา1เดือนค่ะ หลังจากนั้นมีอาการปัสสาวะกระปริบกระปรอยและปวดท้องน้อยแต่ไม่มาก แต่ช่วง2-3วันก่อนจนถึงวันนี้ มีอาการเจ็บหน้าอกเหมือนช่วงใกล้จะเป็นประจำเดือน และช่วงเมื่อวันก่อนกับเมื่อคืนมีเลือดปนออกมาในระหว่างกำลังปัสสาวะ(วันละครั้ง) และวันนี้มีเลือดออกมามากขึ้นและมีอาการปวดท้องน้อยมากขึ้นด้วยค่ะ อยากทราบว่าอาการดังกล่าวนี้คือเลือดของประจำเดือนหรือเลือดจากกระเพาะปัสสาวะอักเสบคะ และยังควรไปพบแพทย์เพื่อตรวจอยู่มั้ย
สวัสดีครับ สำหรับ อาการของโรคกระเพาะปัสสาวะอักเสบ(Cystitis) มีอาการดังนี้ ปวดหน่วง ปวดแสบบริเวณท้องน้อย รู้สึกปวดปัสสาวะบ่อย ปัสสาวะขุ่น มีปัสสาวะแสบขัด ตามปกติ การวินิจฉัย จะใช้ประวัติอาการ การตรวจร่างกาย การตรวจปัสสาวะ การตรวจปัสสาวะจะพบเม็ดเลือดขาวในปัสสาวะ อาจพบเม็ดเลือดแดงปนออกมาได้ ลักษณะเลือดที่ออกมาจากกระเพาะปัสสาวะ จะเป็นเลือดสีแดงจางๆ อาจมีลักษณะเป็นลิ้มเส้นเล็กๆครับ ส่วนเลือดประจำเดือนจะเป็นเลือดสีเข้ม ในช่วงที่มีประจำเดือน ถ้าเป็นเลือดประจำเดือน การตรวจภายใจจะพบมีเลือดอยู่ในช่องคลอด และไหลจากปากมดลูก แนะนำให้ไปโรงพยาบาลเพื่อทำการตรวจร่างกายตรวจภายในรวมถึงตรวจปัสสาวะ เพื่อทำการวินิจฉัยโรคและรักษาอย่างเหมาะสมครับ